Lophophora diffusa

Lophophora diffusa on väike uimakaktuse perekonda kuuluv asteldeta kaktus, mis on Mehhiko Querétaro osariigi endeem.

Botaanilised tunnused

Lophophora diffusa on väike, 2,5–8 cm kõrgune, peaaegu ümmarguse kujuga roha'ekas-kollane kaktus. Ta on kaetud korrapärase vahakirmega. Kaktuseogad on kastetud, aga laiad ja lamedad.

Kaktuse juur, mis meenutab porgandit, võib kasvada kuni 15 cm pikkuseks.

Kaktus õitseb märtsist kuni maini ja mõnikord veel septembriski. Õied on kollased või valged 1,3–2,2 cm suurused.

Levila

Kaktus kasvab looduslikult ainult Mehhiko keskosas Querétaro osariigis. Peamiselt kasvab ta 1500 kuni 1900 m kõrgusel merepinnast jõesängides ja taimevarjus. Ta kasvab lubjastel kõrgendikel poolkõrbelistes võsastikes.

Kaktus kasvab väga aeglaselt. Mõnikord kulub taime idanemisest täiskasvanud taime õitsema hakkamiseni kuni kolm aastat.

Väikse populatsiooni (umbes 3000 taime) ja illegaalse korjamise pärast loetakse kaktust ohustatuks.

Droog
Kaktuse ürti kasutatakse toorelt desinfitseerimisvahendina.

Narkootiline kasutamine 
Kaktuse söömise järel võivad tekkida nägemused, mille kutsub esile kaktuses sisalduv alkaloid, mida on leitud ka teisel uimakaktuseliigil. See on kergelt narkootiline aine, millel väikeses doosis on uinutav toime.

Viited

Kirjandus
 Edward F. Anderson, Peyote: The Divine Cactus (University of Arizona Press; 2nd edition, 1996) ISBN 0-8165-1654-5
 Rudolf Grym, Rod/Die Gattung Lophophora (Vydavateľstvo Igor Dráb, 1997) ISBN 80-85441-11-X
 John M. Coulter, Preliminary revision of the North American species of Cactus, Anhalonium, and Lophophora (Contributions from the U. S. National Herbarium 3(2), 1894)

Kaktuselised
Hallutsinogeensed taimed ja seened